Príloha 5
Základný vzor časového harmonogramu implementácie Systému/LSP

Verejný obstarávateľ poskytuje v rámci súťažných podkladov vzor časového harmonogramu implementácie Systému/LSP, ktorý predstavuje základný (minimálny) rámec pre spracovanie ponuky.
Uchádzač je povinný vo svojom návrhu časového harmonogramu zachovať minimálne všetky fázy implementácie uvedené vo vzore predloženom verejným obstarávateľom, a to v rozsahu a logickej nadväznosti zodpovedajúcej charakteru predmetu zákazky.
Zároveň verejný obstarávateľ pripúšťa, aby uchádzač tento harmonogram primerane rozšíril o ďalšie fázy, podfázy alebo aktivity podľa vlastného odborného uváženia, technického riešenia a metodiky implementácie, pokiaľ takéto rozšírenie prispeje k zvýšeniu kvality, efektívnosti alebo transparentnosti realizácie predmetu zákazky.
Navrhnutý harmonogram musí byť reálny, vecne odôvodnený a musí zohľadňovať všetky činnosti nevyhnutné na riadne a včasné plnenie predmetu zákazky.

1. Fáza
Uchádzač uvedie počet kalendárnych dní realizácie tejto fázy:
· Analýza projektu a príprava implementačnej štúdie (návrh vypracuje uchádzač a predloží ho verejnému obstarávateľovi na pripomienkovanie a schválenie).
· Orientačné stretnutia verejného obstarávateľa a uchádzača (môže byť aj vzdialené) – oboznámenie sa s funkčnými oblasťami Systému/LSP, poskytnutie dokumentácie a školiacich materiálov.
· Príprava testovacieho prostredia a migračného procesu (analýza existujúcich údajov v súčasnom KIS VTLS-Virtua – migračné a konfiguračné vstupy, príprava dát a konverzno-migračného postupu).

2. Fáza
Uchádzač uvedie počet kalendárnych dní realizácie tejto fázy:
· Poskytnutie testovacieho prostredia pre verejného obstarávateľa.
· Zaškolenie relevantných knižničných pracovníkov – administrátorov a  školiteľov.
· Testovacia migrácia.
· Dodanie produkčného prostredia – počiatočná inštalácia, parametrizácia a konfigurácia Systému/LSP.
· Kontrola údajov, kontrola pracovných postupov a funkčnosti, nastavenie systému vyhľadávania Discovery.
· Začiatok/spustenie procesov súvisiacich s integráciou s inými informačnými systémami verejného obstarávateľa.
· Autentifikačné riešenia pre Systém/LSP (SSO, SAML).

3. Fáza
Uchádzač uvedie počet kalendárnych dní realizácie tejto fázy:
· Kontrola funkčného a projektového stavu – začiatok akceptačného procesu.
· Finálna migrácia dát z existujúceho KIS VTLS-Virtua.
· Prepnutie systémov (zmrazenie a načítanie), maximálna doba prestoja pre koncových používateľov 10 pracovných dní.
· Spustenie Systému/LSP do prevádzky.

4. Fáza
Uchádzač uvedie počet kalendárnych dní realizácie tejto fázy:
· Ukončenie akceptačného procesu.
· Prechod na podporu a rutinné používanie Systému/LSP.
Celková lehota implementácie Systému/LSP: xxxxx kalendárnych dní (doplní uchádzač podľa ním navrhnutého Kritéria (K3) – Lehota implementácie Systému, celková lehota je súčtom dní implementácie Systému vyššie uvedených fáz.

